Ağcakənd (Laçın)

Ağcakənd — Azərbaycan Respublikasının Laçın rayonunun Ağcakənd kənd inzibati ərazi dairəsində kənd. 15 mart 2002-ci il tarixli 273-IIQ saylı Azərbaycan Respublikasının Qanunu ilə Laçın rayonunun Ağcakənd kəndi Qoşasu kənd inzibati ərazi dairəsi tərkibindən ayrılaraq, bu kənd mərkəz olmaqla Ağcakənd kənd inzibati ərazi dairəsi yaradılmışdır. 1992-ci ildə Ermənistan Respublikası Silahlı Qüvvələri tərəfindən işğal edilib. Qabaqtəpə dağının ətəyində yerləşən Ağcakənd kəndinin adı "ağ qayalıqlarla əhatə olunmuş kənd" mənasını verir. 1 dekabr 2020-ci ildə Azərbaycan Silahlı Qüvvələrinin nəzarətindədir.

 Tarixi 
Kənd ərazisində bir neçə tarixi yerlər mövcuddur. Ağdərə çayının sol sahilində tikilmiş kiçik qala var idi.  Bu qala el arasında “Qalaça” adlanırdı. Bu qala divarların arasında kəndin müdafiəsi üçün kiçik səngərlər qazılmışdır. Kənd ərazisində alban qəbirsanlığının olmasına görə ehtimal edilirdi ki, bu səngərlər albanlar tərəfindən qazılıb. Bu ərazidə kənd sakinlərinin axtarışı nəticəsində çoxlu sayda küpələr, müxtəlif bəzək əşyaları, xəncərlər, gümüş bilərziklər və s. aşkar edilmişdir. Bu da kəndin qədim tarixinin olmasından xəbər verir. Ağcakənd kənd inzibati ərazi dairəsi üzrə nümayəndəliyi 15 mart 2002-ci ilədək Qoşasu kənd inzibati ərazi dairəsi üzrə nümayəndəliyinin tərkibində olub.

 Əhalisi 
Kənd əhalisi bir neçə tayfa qalıqlarından formalaşmışdır. Soy etibarı ilə kənddə kürdlərdə yaşamaqdadır. Əhalinin əksəriyyətini Güney Azərbaycandan (Cənubi Azərbaycan indiki İran) gəlmiş Türk soylu tayfa təşkil edir. Əhalisinin əsas hissəsi Ağcabədi rayonu Taxtakörpü qəsəbəsində  yerləşən Ağcakənd obasında, digər hissəsi Bakı şəhərinin 6 rayonu daxil olmaqla ölkənin 21 rayonunda məskunlaşıblar.

 Tanınmış şəxsləri 
 Əmirov Edilxan Əmirxan oğlu —  Böyük Vətən Müharibəsi iştirakçısı, Şamkənd məktəbində müəllim, 42 il müddətində Ağcakənd kənd məktəbinin direktoru işləmişdir.
 Əmirov Oktay Edilxan oğlu — təqaüddə olan meşə işçisi (16 il Laçın rayon Meşə təsərrüfatında meşəçi vəzifəsində işləmişdir)
 Əhmədov Muğan Hüseyn oğlu — Həkim (1979-cu ildən hal-hazırkı tarixədək Ağcakənd kənd həkim məntəqəsinin müdiri vəzifəsində çalışır).
 Cəfərov Səfər Qafar oğlu — Uzun müddət Ağcakənd kənd məktəbinin direktoru işləmişdir.
 Hüseynov Hüseyn Əhməd oğlu — (Kürd Hüseyn) Şair, (Uzun müddət Piçənis, Fərraş, Nürəddin,Daşlı, Narışlar, Ağcakənd kəndlərində müəllim işləmişdir).
 İsmayılov Abdulhüseyn İmran oğlu — Xanəndə.
 İmranov İmran Abdulhüseyn oğlu — (Kürd İmran) Şair. 
 İmranov Ayaz İmran oğlu — Tarzən.
 Kərimov Mehdi Məmmədxan oğlu — Baş mexanik (1972–1998 ci illər ərzində Axundov adına sovxozda və Ağcakənd kolxozunda baş-mexanik vəzifəsində işləmişdir).
 Quliyev Bakir Sücayət oğlu — (Bakir Dağlaroğlu) Şair, "Qızıl qələm" mükafatçısı. Tarix müəllimi.
 Nəcəfov Ağəli Hüseyn oğlu — (Qoşasu kənd kolxozunda sürücü, Ağcakənd kolxozunun sədiri vəzifələrində çalışmışdır).
 Nəcəfov Bahadur Hüseyn oğlu — (Uzun müddət Laçın rayon sığorta idarəsində zona inspektoru işləmişdir).

 Böyük Vətən Müharibəsi iştirakçıları 
1941–1945-ci illər Böyük Vətən Müharibəsində Ağcakənd kəndindən 32 nəfər cəbhəyə yola düşmüşdür. Onlardan 16 nəfər qəhrəmancasına həlak olmuş, 16 nəfər qələbə sevinci ilə öz doğma kəndlərinə dönmüşlər. Hazırda həmin müharibə veteranlarından heç biri həyatda yoxdur.

 Qarabağ döyüşçüləri 
 Əmirov Elşad Ziyadxan oğlu. 
 Hüseynov Sələhəddin Yusibəli oğlu. 
 Kərimov Elbəyi Mehdi oğlu. 
 Quliyev Rafiq Yunus oğlu. 
 Şahməmmədov Ədalət Məhəmməd oğlu.
 Salmanov Eldəniz Ədil oğlu.

 İqtisadiyyatı 
Əsas təsərrüfatı heyvandarlıq idi.

 Mədəniyyəti 
Kənddə orta məktəb, klub, kitabxana və xəstəxana var idi. Kənddə kustar üsulu ilə ip əyrilməsi, xalça toxunması məşğuliyyət növlərindən biri idi. Demək olar ki, ailələrin bir çoxunda toxucu dəzgah (hana və yer hanası) var idi. Əhali özü hazırladığı yun, pambıq və ipək iplərdən xalça, kilim, palaz, fərməş, xurcun, şəddə və digər məmulatlar toxuyurdu. Xarratlar palıddan və vələsdən müxtəlif məişət əşyaları, o cümlədən qab-qacaq, təhnə, tabaq, nehrə, çanaq, qollu tərəzi, yun daramaq üçün daraq, hana, şəddə və örkən toxumaq üçün yer hanası və s. belə əşyalara misal ola bilər.

Həkəri çayı üzərində salınmış körpü Ağcakənd kəndi ilə Şeylanlı, Katos, Ağbulaq kəndlərini birləşdirirdi. Körpünün sol sahilində XVIII əsrə aid dəyirman var idi.

Kəndin şimal-şərq hissəsində "turş su" adlanan mineral su var idi. Kənd əhalisi bu sudan dərman vasitəsi kimi istifadə edirdilər. Bir çox xəstəliklərin dərmanı idi.

 Toponimləri 
 Ağ gav
 Ağxan
 Axdalı
 Armudlu tala
 Arpa dərəsi
 Arxın dəhnəsi
 Barmağın güneyi
 Bərələrin böyrü
 Bulağın gözü
 Burne aran
 Böyük güney
 Calalın güneyi
 Ceyran kötüyü
 Cürün
 Cillicabo
 Çaxmaq daşı
 Çarqanad qoz
 Çəkəmlik
 Çuxraxeni
 Çırpılıq
 Daş bulaq
 Dəyirman yeri
 Dəyirmanın dəhnəsi
 Dündülün yoxuşu
 El yolu
 Gizlin
 Əsədin bulağı
 Əsədin şamı
 Göl yeri
 Gülsüm uçan
 Həmzənin hasarı
 Xırdanın bulağı
 Xırman təpəsi
 Kolavatın dərəsi
 Korbulaq
 Qaban gədik
 Qalaça
 Qaranlığın dərəsi
 Qamışlı dərə
 Qatardaş
 Qayanın böyrü
 Qəbr yeri
 Qumqazılan
 Qopuq tala
 Qoruğun dərəsi
 Qoşabulaq
 Mehralı zəmisi
 Mezər tala
 Mərgi bulağı
 Mərcimək
 Miriş yurdu
 Muxdarın damı
 Molla Duman dərəsi
 Novlu bulaq
 Orucun bulağı
 Örtülü bulaq
 Porsuq bulağı
 Sarı tala
 Sarı talanın dərəsi
 Sevgili güney
 Sərxan pəyəsi
 Sınıq körpü
 Sıçanlı düzü
 Şırran
 Süleymanın çuvalı
 Süleymanın armudu
 Sülük
 Sülükün yoxuşu
 Şükürün yeri
 Talalar
 Tək palıd
 Tək qoz
 Təkər dərəsi
 Tovuz yurdu
 Turşsuyun dərəsi
 Üryan təpəsi
 Vəli uçan
 Yol ayrıcığı
 Zəmi qobuları
 Zöhrənin bulağı

 İstinadlar 

 Həmçinin bax 

Kateqoriya:Laçın rayonunun kəndləri